Η κατάχρηση Δεσπόζουσας Θέσης στον τομέα της Ενέργειας: η Πρακτική της Επιτροπής στις αγορές φυσικού αερίου και ηλεκτρικής ενέργειας
Creators: name: Κουϊτώρου, Λυδία-Βερόνικα Μιχαήλ
Publisher: name: Aristotle University of Thessaloniki
Year: 2018
Subjects: Κατάχρηση δεσπόζουσας θέσης
Ευρωπαϊκή Επιτροπή
Ενέργεια
Abuse of Dominant Position
European Commission
Energy

description: Ο Ανταγωνισμός ως οικονομική έννοια, αναφέρεται στην προσπάθεια των επιχειρήσεων να επικρατήσουν, η μία έναντι της άλλης στην αγορά, αυξάνοντας τα μερίδια συμμετοχής τους σ’ αυτή. Στην προσπάθειά τους αυτή, μειώνουν τις τιμές, αυξάνουν την παραγωγή και βελτιώνουν την ποιότητα των προϊόντων τους, με σκοπό να αποκτήσουν περισσότερους πελάτες ή να διατηρήσουν τους ήδη υπάρχοντες. Σκοπός είναι η ευημερία του καταναλωτή, ο οποίος ωφελείται όταν για το ίδιο προϊόν πληρώνει λιγότερο. Οι επιχειρήσεις αφουγκράζονται τις ανάγκες του και τις ικανοποιούν με νέα προϊόντα. Τα προϊόντα σε μια ανταγωνιστική αγορά δεν είναι διαφοροποιημένα. Οι επιχειρήσεις ανταγωνίζονται μόνο με την τιμή. Σε επίπεδο Ευρωπαϊκής Ένωσης, από την Συνθήκη της Ρώμης το 1957 και την ίδρυση της Ένωσης, η ευρωπαϊκή πολιτική για τον ανταγωνισμό αναδεικνύεται εξέχον ζήτημα για τους σκοπούς και το έργο της Ε.Ε. Η τελευταία διαθέτει, τόσο προς το συμφέρον των επιχειρήσεων όσο και των καταναλωτών, κανόνες με σκοπό να αποτρέπει ή να εντοπίζει παράνομες συμπεριφορές καταχρηστικής άσκησης της δεσπόζουσας θέσης που διαθέτει κάποια επιχείρηση σε μία αγορά, για παράδειγμα περιορίζοντας την παραγωγή ή ορίζοντας αθέμιτες τιμές. Όσον αφορά τον τομέα της ενέργειας, προέβη σε τρεις διαδοχικές νομοθετικές παρεμβάσεις, στο διάστημα μεταξύ 1996 και 2009 (με πιο πρόσφατη την γνωστή ως third package) με σκοπό την ρύθμιση και απελευθέρωση της αγοράς ενέργειας και την εναρμόνιση των αγορών στο εσωτερικό της, προβλέποντας θέματα σχετικά με την προστασία των καταναλωτών, την πρόσβαση στην αγορά, την κανονιστική ρύθμιση, τον διαχωρισμό καθετοποιημένων επιχειρήσεων, τον αποτελεσματικό ανταγωνισμό, τα επαρκή επίπεδα εφοδιασμού. Τα μέτρα αυτά οδήγησαν σταδιακά στο άνοιγμα των αγορών, την είσοδο νέων προμηθευτών φυσικού αερίου και ηλεκτρικής ενέργειας στις ευρωπαϊκές αγορές και την ελευθερία επιλογής προμηθευτών από την μεριά των καταναλωτών, τόσο σε επίπεδο βιομηχανικής όσο και σε επίπεδο οικιακής χρήσης, αυξάνοντας τον ανταγωνισμό προς όφελος των τελευταίων. Η εσωτερική αγορά ενέργειας είναι συναφής και συνδέεται με το ζήτημα της ασφάλειας εφοδιασμού (σε πετρέλαιο, φυσικό αέριο, ηλεκτρική ενέργεια) και την ανάπτυξη διευρωπαϊκών δικτύων μεταφοράς, το οποίο η Ε.Ε. αντιμετωπίζει με παράλληλες πολιτικές, γεγονός που δίνει ιδιαίτερη βαρύτητα στο δίκαιο του ανταγωνισμού στον τομέα της ενέργειας, το οποίο θα προστατέψει από αθέμιτες πρακτικές την αγορά αυτή και θα δημιουργεί όλο και περισσότερο συνθήκες αποτελεσματικού ανταγωνισμού. Η παρούσα Διπλωματική εργασία καταπιάνεται με την κατάχρηση της δεσπόζουσας θέσης μιας επιχείρησης στις αγορές φυσικού αερίου και ηλεκτρικής ενέργειας στην Ευρωπαϊκή Ένωση, με σκοπό την ανάδειξη της πρακτικής της Επιτροπής σε κάθε μία αγορά και των συμπεριφορών, οι οποίες γίνονται αντιληπτές από την Ευρωπαϊκή Επιτροπή ως καταχρηστικές. Περαιτέρω επιδιώκεται η κατανόηση του μηχανισμού αντιμετώπισής τους κατά την εφαρμογή των σχετικών κανονιστικών ρυθμίσεων που διέπουν τις αγορές αυτές. Εστιάζει στην πρακτική της Επιτροπής, ως εφαρμοστής των κανόνων ανταγωνισμού, σε περιπτώσεις κατάχρησης και στις σχετικές αποφάσεις της, με σκοπό την προσέγγιση του τρόπου εφαρμογής των κανόνων σε κάθε αγορά, της διαδικασίας που ακολουθείται και των πρακτικών που θεωρούνται επί της ουσίας αντιανταγωνιστικές.
description: The internal energy market is relevant and relates to the issue of security of supply (oil, gas, electricity) and the development of trans-European transport networks. The EU tackles with parallel policies, which place particular emphasis on competition law in the field of energy, to protect this market against unfair practices and increasingly create conditions of effective competition. This diploma thesis deals with the abuse of the dominant position of a company in the gas and electricity markets in the European Union, with a view to highlighting the Commission's practice in each market and the behaviors that Commission perceives as abusive. Further seeks to understand their coping mechanisms in the implementation of the regulations governing these markets. It focuses on the practice of the Commission, as enforcer of competition rules, in cases of abuse and its relevant resolutions, in order to approach the implementation of the rules in each market, the followed process and practices deemed anticompetitive on the merits.